b"\n_START_ARTICLE_\nSol Bamba\n_START_PARAGRAPH_\nSouleymane Bamba (s\xc3\xbcndinud 13. jaanuaril 1985 Ivry-sur-Seine'is) on Prantsusmaal s\xc3\xbcndinud Elevandiluuranniku jalgpallur, kes m\xc3\xa4ngib keskkaitsjana Premier League'i klubis Cardiff City ja Elevandiluuranniku jalgpallikoondises._NEWLINE_Ta alustas karj\xc3\xa4\xc3\xa4ri Prantsusmaal Paris Saint-Germainis, mille noorteakadeemiaga liitus ta 1996. aastal._NEWLINE_Enne 2016. aastal Cardiff Cityga liitumist m\xc3\xa4ngis ta \xc5\xa0otimaal Dunfermline Athleticus ja Hibernianis, T\xc3\xbcrgis Trabzonsporis, Itaalias Palermos ning Leicester Cityga ja Leeds Unitediga Inglismaa esiliigas._NEWLINE_Deb\xc3\xbc\xc3\xbcdi Elevandiluuranniku jalgpallikoondises tegi Bamba 2008. aasta mais s\xc3\xb5prusm\xc3\xa4ngus Iisraeli vastu. Esimese v\xc3\xa4rava koondises l\xc3\xb5i Bamba enne 2010. aasta maailmameistriv\xc3\xb5istlusi toimunud s\xc3\xb5pruskohtumises Rwanda vastu._NEWLINE_Bamba on kuulunud Elevandiluuranniku koondisse 2010. ja 2014. aasta maailmameistriv\xc3\xb5istlustel ning2010., 2012. ja 2015. aasta Aafrika rahvaste karikav\xc3\xb5istlustel. Lisaks kuulus ta Elevandiluuranniku meeskonda 2008. aasta suveol\xc3\xbcmpiam\xc3\xa4ngudel."